
ANUNŢ
Unitatea Militară 01333 Focșani, din Ministerul Apărării Naţionale, organizează concurs de ocupare a postului vacant de personal civil contractual
Postul pentru care se organizează concursul este:

- muncitor calificat IV – instalator instalații tehnico – sanitare/ Formația de lucru/ Formațiunea de cazarmare - studii medii/generale absolvite, certificat de calificare – 1 post.
Principalele cerinţe ale postului
1. Pentru muncitor calificat IV – instalator instalații tehnico - sanitare:

· are în primire toate instalațiile de încălzire centrală, alimentare cu apă, canalizare și stația de pompare a apei din cazărmi.

DOCUMENTE NECESARE PENTRU CONSTITUIREA DOSARELOR DE ÎNSCRIERE LA CONCURS

Pentru înscrierea la concurs candidaţii vor prezenta un dosar de concurs care va conţine următoarele documente:
a) formular de înscriere la concurs, conform modelului prevăzut la anexa nr. 2;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului, după caz;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
i) curriculum vitae, model comun european.
Modelul orientativ al adeverinţei menţionate la alin. (1) lit. e) este prevăzut în anexa nr. 3.

     Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

    Copiile de pe actele prevăzute la alin. (1) lit. b) - e), precum şi copia certificatului de încadrare într-un grad de handicap prevăzut la alin. (3) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

     
Documentul prevăzut la alin. (1) lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la alin. (1) lit. f), anterior datei de susţinere a probei scrise şi/sau probei practice.

       
Dosarele de concurs se depun la Unitatea Militară 01333 Focșani, Bd. București nr. 1 – 3, jud. Vrancea, punctul de control acces în instituție.


Persoane de contact: Sg. Codrescu Andrei, număr de telefon: 0237.224.620/ interior 138.  
I. CONDIȚII GENERALE ȘI SPECIFICE PENTRU OCUPAREA POSTULUI:
1. Condiţiile generale pentru ocuparea postului sunt: 

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

2. Condiţiile specifice necesare pentru ocuparea postului sunt: 
- 1 post de muncitor calificat IV – instalator, în cadrul formațiunii Muncitori/ Formație de lucru/ Formațiunea de cazarmare, astfel:

a) Studii medii sau generale absolvite;

b) Curs autorizat de calificare cu certificat de competenţe sau şcoala profesională de profil absolvită cu diplomă – Instalator instalații tehnico - sanitare;
c) Vechime în muncă: nu este cazul;
d) Vechime în meserie: nu este cazul;
e) Nivelul de acces la informaţii clasificate este secret de serviciu, fiind necesar acordul scris al persoanei care doreşte să candideze privind verificarea în vederea obţinerii autorizaţiei de acces la informaţii clasificate sau a certificatului de securitate, în situaţia în care va fi declarată „admis.
CALENDARUL DE DESFĂŞURARE A CONCURSULUI:
Pentru postul de:


- muncitor calificat IV – instalator la Formația de lucru/ Formațiunea de Cazarmare 
	Nr.

crt.
	ETAPIZAREA ACTIVITĂŢII
	DATA/ORA
	CONTACT

	1. 
	Depunerea dosarelor de concurs 
	17.07.2026 – 03.08.2026/

intervalul orar 08.00 – 15.00
	Secretarul comisiei,

0237.224.620/ interior 138

	2. 
	Selecţia dosarelor de concurs
	04.08.2026
	

	3. 
	Afişarea rezultatelor selecţiei dosarelor de concurs
	05.08.2026/

ora 15.00
	

	4. 
	Primirea eventualelor contestații la dosare
	06.08.2026/

orele 08.00 – 12.00
	Secretarul comisiei,

0237.224.620/ interior 138

	5. 
	Soluţionarea eventualelor contestaţii cu privire la rezultatul selecţiei dosarelor de concurs
	07.08.2026/

orele 08.00 – 12.00
	

	6. 
	Afișare rezultate contestații
	07.08.2026/

ora 15.00
	

	7. 
	Desfăşurarea primei probe 
din concurs, proba practică
	10.08.2026/

intervalul orar 08.30 – 15.30
	

	8. 
	Corectarea şi afişarea rezultatelor probei practice
	11.08.2026/

intervalul orar 11.30 – 15.00
	

	9. 
	Depunerea eventualelor contestaţii cu privire la rezultatul probei practice
	12.08.2026/

intervalul orar 08.00 – 12.00
	Secretarul comisiei,

0237.224.620/ interior 138

	10. 
	Soluţionarea eventualelor contestaţii cu privire la rezultatul probei practice şi afişarea rezultatelor
	13.08.2026/

ora 15.00
	

	11. 
	Susţinerea probei interviului
	14.08.2026/

începând cu ora 08.30
	

	12. 
	Notarea interviului şi afişarea rezultatului la interviu
	17.08.2026/

ora 15.30
	

	13. 
	Depunerea eventualelor contestaţii ale rezultatului interviului
	18.08.2026/

intervalul orar 08.00 – 12.00
	Secretarul comisiei,

0237.224.620/ interior 138

	14. 
	Soluţionarea contestaţiilor cu privire la rezultatul interviului şi afişarea rezultatului soluţionării acestora
	19.08.2026/

ora 15.30
	

	15. 
	Comunicarea rezultatelor finale ale concursului
	20.08.2026/

ora 15.00
	


TEMATICA ŞI BIBLIOGRAFIA:
Pentru postul de muncitor calificat IV (instalator) la formația de lucru din cadrul formațiunii de cazarmare:
TEMATICA

1. Caracteristicile obiectelor sanitare uzuale;

2. Rețele exterioare de alimentare cu apă rece;

3. Rețele exterioare pentru distribuția și recircularea apei calde de consum;

4. Rețele interioare de alimentare cu apă rece și apă caldă de consum;

5. Scule și unelte specifice domeniului instalațiilor sanitare și termice;

6. Drepturile salariatului;

7. Modificarea contractului de muncă;

8. Timpul de muncă și timpul de odihnă;

9. Obligațiile privind apărarea împotriva incendiilor;

10. Obligațiile lucrătorilor referitoare la asigurarea securității și sănătății în muncă.
BIBLIOGRAFIA

1. Legea securității și sănătății în muncă nr.319/2006 și Normele de aplicare a acestora aprobate prin HG nr.1425/2006.
2. Legea nr.53/2003, republicată,- Codul Muncii, cu modificările și completările ulterioare.
3. Agenda instalatorului de apă și canal, Editura Tehnica. Aurel Simonetii. București 1984.
4. Instalații tehnico-sanitare și de gaze - Ștefan Vintilă; Gheorghe Constantinescu reeditate îmbunătățită a ediției din anul 1987.
5. Enciclopedia tehnică de instalații – Manualul de instalații sanitare. Editura Artenco, București, 2010.
NOTE:

1. Toate activităţile se desfăşoară la sediul U.M. 01333, bulevardul Bucureşti, nr. 1-3, localitatea Focşani, jud. Vrancea, telefon contact 0237224620, interior 138.
 2. Prevederile actelor normative cuprinse în bibliografie se studiază cu modificările şi completările ulterioare, după caz.

